આ ગ્રૂપ ઘણું સારું કામ કરતાં હોય છે. કુટુંબનાં સભ્યો કંઈ એક જ શહેરમાં રહેતાં હોય તે જરૂરી નથી. આથી અલગ-અલગ શહેરમાં રહેતાં સભ્યો આવાં ગ્રૂપ થકી પોતાના કુટુંબ સાથે જોડાયેલા રહે છે. કુટુંબમાં આવતા પ્રસંગો, ઉજવણીઓ, નાનાં બાળકોની અભ્યાસમાં પ્રગતિ, સભ્યોની વ્યવસાયિક પ્રગતિ, પરિવારના કોઈ સભ્યોની બીમારી આવી બધી માહિતીથી ત્વરિત રીતે અવગત રહે છે. કુટુંબના સભ્યો પૈકી કોઈનો જન્મદિવસ હોય તો ગ્રૂપનું નામ બદલી ‘happy birthday munna’ કરી દેવામાં આવે છે. આથી કોઈ સભ્ય જો જન્મદિન ભૂલી ગયું હોય તો પણ તેને યાદ આવી જાય છે અને તે જન્મદિનની શુભેચ્છા આપી શકે છે. આ સિવાય કોઈ વડીલની મૃત્યુતિથિ હોય તો તે ભૂલી જવાઈ હોય તો ગ્રૂપમાં કોઈ સભ્ય તો એવું હોય જ છે જે તેની યાદ અપાવે છે અને પછી ગ્રૂપમાં તેમને યાદ કરવામાં આવે છે. ઉપરાંત જોક, સામાજિક જાગૃતિના સંદેશા, વ્યવસાયિક માહિતી, રાજકીય સંદેશાઓ આપવામાં આવે છે.